TZ Arietis

TZ Arietis (Luyten 1159-16 / GJ 9066 / LHS 11) Aries konstelazioko izar bat da, konstelazio honetan Lurretik gertuen dagoen bigarren izarra Teegardenen izarraren ondoren. 14,5 argi-urteko distantziara dago. +12,28ko itxurazko magnitudearekin, ez dago begi hutsez ikusterik.

Gure eguzki-sistematik gertuko beste izar asko bezala, TZ Arietis nano gorri bat da, M4.4V espektro motakoa. Bere argitasuna oso baxua da gure eguzkiarenarekin alderatuz, apenas %0,021 bat, eta bere masa 0,089 eguzki masakoa da.

Bere izar aldakorren izendapenaren arabera, TZ Arietis izar ñirñirkari bat da. Hauek, zurruztadak jaurtitzen dituzten sekuentzia nagusiko izarrak dira, euren dizdiran bapatekoak eta iragarrezinak diren gorakadak jasaten dituztenak, hauen iraupena minutu batzuetatik hasi eta zenbait ordurainokoa izan daitekeelarik. Aktibitate mota honek izar hauen inguruan bizitza egoteko aukerak murrizten ditu.

TZ Arietisgandik gertuen dauden izarrak Teegardenen izarra, 4 argi urteko distantziara, eta Van Maanenen izarra, 4,8 argi urteko distantziara, dira.

 Kanpo estekak 

Kategoria:Izarrak
Kategoria:Aries konstelazioa
Kategoria:Burbuila lokala
Kategoria:Gliese eta GJ objektuak
Kategoria:M motako sekuentzia nagusiko izarrak
Kategoria:Ziurtatutako bi planeta dituzten sistema-planetarioak
Kategoria:Izar ñirñirkariak
Kategoria:Izar aldakor izendapena duten objektuak
Kategoria:2MASS objektuak